2.  ลักษณะการประกอบธุรกิจ

ประวัติความเป็นมา 

บริษัท เอ็ม เอฟ อี ซี จำกัด จัดตั้งขึ้นโดยการร่วมทุนระหว่าง บริษัท โมเดอร์นฟอร์ม อินทิเกรชั่น
เซอร์วิสเซส จำกัด ซึ่งเป็นบริษัทร่วมของ บริษัท โมเดอร์นฟอร์มกรุ๊ป จำกัด (มหาชน)
กับกลุ่มผู้บริหารที่มีความเชี่ยวชาญและประสบการณ์ในสาขาคอมพิวเตอร์และเทคโนโลยีสารสนเทศ
เพื่อประกอบธุรกิจบริการให้คำปรึกษาพัฒนาและวางระบบคอมพิวเตอร์
และเครือข่ายงานเทคโนโลยีสารสนเทศ สำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจ (Enterprise) ขนาดใหญ่ที่เป็นผู้นำในแต่ละอุตสาหกรรม

ในช่วงการก่อตั้งบริษัทกลุ่มผู้บริหารได้เล็งเห็นว่าการประกอบธุรกิจในลักษณะการซื้อมาขายไปนั้นมีแนวโน้ม
ที่จะมีจำนวนคู่แข่งค่อนข้างมาก
อันจะนำมาซึ่งการแข่งขันด้านราคาและอาจทำให้บริษัทไม่สามารถเพิ่มยอดขายโดยรักษาอัตราส่วนกำไรไว้ได้
นอกจากนี้ ในการประกอบธุรกิจลักษณะดังกล่าว
ผู้ประกอบการจะต้องมีการเก็บรักษาสินค้าคงคลังทำให้ต้องมีเงินทุนหมุนเวียนที่เพียงพอ
ทั้งยังมีความเสี่ยงจากการที่สินค้าล้าสมัยอันจะทำให้ราคาขายลดลง
ผู้บริหารจึงได้เริ่มกำหนดรูปแบบการดำเนินธุรกิจของบริษัทในลักษณะการให้บริการคำปรึกษา
พัฒนาและวางระบบคอมพิวเตอร์และเครือข่ายงานเทคโนโลยีสารสนเทศ
กล่าวคือบริษัทจะมุ่งเน้นการขายบริการเป็นสำคัญซึ่งจะทำให้บริษัทสามารถหลีกเลี่ยงการแข่งขันด้านราคา
และสามารถคงรักษาไว้ซึ่งอัตราส่วนกำไรที่เหมาะสมได้
อีกทั้งยังเป็นการลดการพึ่งพาผู้ผลิตหรือผู้จัดจำหน่ายผลิตภัณฑ์ต่างๆ ด้วย

โดยบริษัทเริ่มมุ่งเน้นให้บริการกับลูกค้าในกลุ่มธุรกิจสื่อสารโทรคมนาคมเป็นกลุ่มแรก
เนื่องจากเป็นกลุ่มธุรกิจที่มีงบประมาณในการลงทุนและใช้จ่ายในด้านคอมพิวเตอร์และเทคโนโลยีสารสนเทศค่อนข้างสูง
และอาศัย เทคโนโลยี และนวัตกรรมที่ใหม่ ล้ำหน้า
และเปลี่ยนแปลงตลอดเวลาในการสร้างศักยภาพการแข่งขัน
ซึ่งจะทำให้บริษัทสามารถสร้างมูลค่าเพิ่มให้กับบริการได้มากหากสามารถเรียนรู้และนำเสนอนวัตกรรมใหม่ๆ
แก่ลูกค้าได้ก่อนคู่แข่ง นอกจากนี้
ประสบการณ์และผลงานที่บริษัทได้รับจากการให้บริการแก่ลูกค้าในกลุ่มสื่อสารโทรคมนาคมยังช่วยส่งเสริมให้บริษัทสามารถขยายกลุ่มลูกค้าไปยังกลุ่มธุรกิจอื่นๆ
อันได้แก่ กลุ่มสถาบันการเงิน หน่วยงานราชการและรัฐวิสาหกิจ รวมทั้งภาคอุตสาหกรรมการผลิต

  พัฒนาการที่สำคัญของบริษัทนับตั้งแต่จดทะเบียนจัดตั้งมีดังต่อไปนี้

ปี 2540

-   จดทะเบียนจัดตั้งเป็นบริษัทจำกัด เมื่อวันที่ 3 มีนาคม 2540 ด้วยทุนจดทะเบียนเริ่มต้น 10
    ล้านบาท ประกอบด้วยหุ้นสามัญจำนวน 1 ล้านหุ้น มูลค่าที่ตราไว้หุ้นละ 10 บาท

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Sun Microsystems
    ประเทศสหรัฐอเมริกา ซึ่งเป็นผู้นำทางด้านเครื่องคอมพิวเตอร์แม่ข่ายสำหรับระบบอินเตอร์เน็ต
    เพื่อใช้ในองค์กรขนาดใหญ่ (Enterprise Server)

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Netscape
    Communication ประเทศสหรัฐอเมริกา
    ซึ่งเป็นผู้นำทางด้านโปรแกรมสำหรับระบบคอมพิวเตอร์แม่ข่ายของระบบอินเตอร์เน็ต
    และพาณิชย์อิเล็กทรอนิกส์ (Internet & E-commerce Software Server)
    โดยในปัจจุบันรู้จักกันในนามของ Sun ONE

-   ได้รับการแต่งตั้งให้เป็นตัวแทนจำหน่ายผลิตภัณฑ์สำหรับลูกค้าวิสาหกิจ (Enterprise
    Partner) อย่างเป็นทางการจาก Cisco Systems ประเทศสหรัฐอเมริกา
    และได้รับการรับรองความสามารถในการให้บริการหลังการขายให้กับลูกค้าได้โดยตรง

ปี 2541

-   ดำเนินการพัฒนาและวางระบบการเชื่อมต่อเครือข่ายภายในองค์กร (Intranet)
    แบบครบวงจร โดยเชื่อมต่อสำนักงานของลูกค้าทั้งในกรุงเทพและต่างจังหวัด
    ซึ่งเป็นการพัฒนาและนำระบบอินทราเน็ตมาใช้ภายในองค์กรขนาดใหญ่เป็นครั้งแรกของประเทศไทย

ปี 2542

-   จัดตั้งทีมงานเพื่อทำหน้าที่พัฒนาซอฟต์แวร์ให้มีความเหมาะสมตรงกับความต้องการของลูกค้าในแต่ละองค์กร

  ปี 2543

-   ในเดือนมกราคม บริษัทได้ร่วมกับบริษัท โมเดอร์นฟอร์ม อินทิเกรชั่น เซอร์วิสเซส จำกัด และ
    บริษัท คาราแคด จำกัด จัดตั้งบริษัท ไทยแมพไกด์ จำกัด ด้วยทุนจดทะเบียน 5 ล้านบาท
    เพื่อให้บริการสารสนเทศทางภูมิศาสตร์ (Geographic Information Service)
    ผ่านเครือข่ายอินเตอร์เน็ต

-   ขยายขอบเขตธุรกิจของบริษัทไปสู่การบริการให้คำปรึกษาและพัฒนางานด้านเทคโนโลยีสารสนเทศ
    (IT Professional Services)
    โดยมีการพัฒนาและวางระบบการชำระค่าบริการหรือสินค้าและออกใบเสร็จรับเงินผ่านระบบอินเตอร์เน็ต
    (Electronic Bill Presentment and Payment, “EBPP”)
    ให้ลูกค้าเป็นรายแรกในประเทศไทย และรายแรกในเอเชียตะวันออกเฉียงใต้
    ร่วมกับทีมวิศวกรคอมพิวเตอร์จาก Netscape Professional Services สหรัฐอเมริกา
    และเริ่มให้บริการพัฒนาระบบช่วยบริหารจัดการระบบคอมพิวเตอร์และเครือข่ายสารสนเทศ
    (Service Level Management) โดยได้รับความร่วมมือจาก บริษัทผู้ผลิตซอฟต์แวร์ คือ
    BMC Software ประเทศสหรัฐอเมริกา

  ปี 2544

-   จัดตั้งหน่วยงานบริการให้คำปรึกษาและพัฒนางานด้านเทคโนโลยีสารสนเทศอย่างเป็นทางการ
    เพื่อขยายธุรกิจการบริการให้คำปรึกษาและพัฒนางานด้านเทคโนโลยีสารสนเทศ (IT
    Professional Services)
    โดยเริ่มให้บริการพัฒนาระบบสื่อสารทางเสียงผ่านเครือข่ายอินเตอร์เน็ต (Voice Over
    Internet Protocol, VOIP)
    ซึ่งจะช่วยลูกค้าลดภาระต้นทุนค่าโทรศัพท์ทางไกลเป็นแห่งแรกของประเทศไทย
    และเริ่มให้บริการพัฒนาระบบคลังข้อมูล (Data Warehouse)
    โดยได้รับความร่วมมือจากบริษัทผู้ผลิตซอฟต์แวร์ คือ Ascential ประเทศสหรัฐอเมริกา
    และได้รับการแต่งตั้งเป็นตัวแทนจำหน่ายในประเทศไทย

-   เพิ่มทุนจดทะเบียนจากเดิม 10 ล้านบาท เป็น 20 ล้านบาท โดยแบ่งออกเป็นหุ้นสามัญจำนวน
    2 ล้านหุ้น มูลค่าที่ตราไว้หุ้นละ 10 บาท

  ปี 2545

-   ขยายทีมงานบริการให้คำปรึกษาและพัฒนางานด้านเทคโนโลยีสารสนเทศด้วยบริการที่หลากหลายขึ้น

-   ขยายการให้บริการไปยังตลาดต่างประเทศ โดยเน้นลูกค้าในกลุ่มประเทศอินโดจีน

-   เริ่มศึกษาความเป็นไปได้ในการพัฒนาทรัพย์สินทางปัญญา (Intellectual Property)
    เพื่อเป็นแหล่งรายได้ที่สำคัญในอนาคต

  ปี 2546

-   ขยายขอบเขตการให้บริการพัฒนาระบบคลังข้อมูล (Data Warehouse)
    และระบบข้อมูลเพื่อการตัดสินใจ (Business Intelligence)
    โดยได้รับความร่วมมือจากบริษัทผู้ผลิตซอฟต์แวร์ คือ NCR-Teradata ประเทศสหรัฐอเมริกา
    และได้รับการแต่งตั้งเป็นตัวแทนจำหน่ายในประเทศไทย

-   ให้บริการพัฒนาระบบ VOIP สำหรับลูกค้า
    ซึ่งได้รับสัมปทานในการประกอบกิจการสื่อสารโทรคมนาคมในประเทศกัมพูชา
    นับเป็นการพัฒนาระบบ VOIP เป็นแห่งแรกของประเทศกัมพูชา

-   ในเดือนพฤษภาคม บริษัทได้ดำเนินการเพิ่มทุนจากเดิม 20 ล้านบาทเป็น 160 ล้านบาท
    และเสนอขายหุ้นสามัญเพิ่มทุนแก่ผู้ถือหุ้นเดิมจำนวน 14 ล้านหุ้น ที่มูลค่าที่ตราไว้หุ้นละ 10 บาท

-   ในเดือนมิถุนายน เพื่อเป็นการปรับโครงสร้างผู้ถือหุ้นของบริษัท บริษัท โมเดอร์นฟอร์ม
    อินทิเกรชั่น เซอร์วิสเซส จำกัด ได้ดำเนินการขายหุ้นทั้งหมดที่ถือในบริษัท คิดเป็นร้อยละ
    68.0 ของหุ้นที่ออกและเรียกชำระแล้ว ให้กับบริษัท โมเดอร์นฟอร์มกรุ๊ป
    จำกัด(มหาชน)และผู้ถือหุ้นรายบุคคลอื่นๆซึ่งเป็นผู้ถือหุ้นของบริษัท โมเดอร์นฟอร์ม อินทิเกรชั่น
    เซอร์วิสเซส จำกัด ทำให้บริษัท โมเดอร์นฟอร์มกรุ๊ป จำกัด (มหาชน)
    เป็นผู้ถือหุ้นใหญ่ของบริษัท ณ ขณะนั้น โดยถือหุ้นร้อยละ 31.6 ของหุ้นที่ออกและเรียกชำระแล้ว
    และบริษัทได้จำหน่ายเงินลงทุนทั้งหมดในบริษัท ไทยแมพไกด์ จำกัด ให้แก่บริษัท
    โมเดอร์นฟอร์ม อินทิเกรชั่น เซอร์วิสเซส จำกัด

-   เปิดศูนย์วิจัยและพัฒนา (Development Center) ที่อาคารเล้าเป้งง้วนทาวเวอร์ 1
    ถนนวิภาวดี-รังสิต
    เพื่อเป็นศูนย์ในการวิจัยและพัฒนาเทคโนโลยีและผลิตภัณฑ์ใหม่ของบริษัทเพื่อรองรับการขยายงาน
    จำนวนพนักงานซึ่งเพิ่มขึ้นเพื่อให้สามารถบริการลูกค้าได้อย่างใกล้ชิดและรวดเร็วยิ่งขึ้น

-   จดทะเบียนแปรสภาพเป็นบริษัทมหาชนจำกัด เมื่อวันที่ 1 กรกฎาคม 2546
    เปิดซื้อขายหลักทรัพย์ให้แก่ประชาชนทั่วไปในตลาดหลักทรัพย์วันแรก เมื่อวันที่ 8 ตุลาคม 2546

  ปี 2547

-   เข้าลงทุนในบริษัท พรอมท์นาว จำกัด เมื่อวันที่ 26 สิงหาคม 2547
    ซึ่งดำเนินธุรกิจให้คำปรึกษา แนะนำ อบรมเกี่ยวกับซอฟต์แวร์และฮาร์ดแวร์
    สำหรับควบคุมหรือใช้งานร่วมกับอุปกรณ์อิเล็กทรอนิกส์
    และสร้างสรรค์สื่อความบันเทิงบนอุปกรณ์อิเล็กทรอนิกส์ โดยบริษัทเข้าถือหุ้นในสัดส่วนร้อยละ
    60 มูลค่าที่ตราไว้หุ้นละ 100 บาท ของทุนจดทะเบียน 7.5 ล้านบาท

-   เข้าลงทุนในบริษัท โฟร์บิซิเนท จำกัด เมื่อวันที่ 15 ตุลาคม 2547
    ซึ่งดำเนินธุรกิจให้บริการรับออกแบบ ผลิต
    และจำหน่ายโปรแกรมที่ใช้งานบนอินเตอร์เน็ตเพื่อธุรกิจขนาดกลางและขนาดย่อม
    โดยบริษัทเข้าถือหุ้นในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 30
    ล้านบาท

-   เข้าลงทุนในบริษัท แอดวานซ์ อินเทลลิเจนซ์ โมเดิร์นนิตี้ จำกัด เมื่อวันที่ 19 พฤศจิกายน
    2547 ซึ่งดำเนินธุรกิจพัฒนา ผลิต และจำหน่ายซอฟต์แวร์ด้านสื่อบันเทิงบนอุปกรณ์มือถือ
    โดยบริษัทเข้าถือหุ้นในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 3
    ล้านบาท

ปี 2548

-   เข้าลงทุนในบริษัท โมเดอร์นฟอร์ม อินทิเกรชั่น เซอร์วิสเซส จำกัด หรือ “เอ็มไอเอส”
    เมื่อวันที่ 1 มิถุนายน 2548
    ซึ่งประกอบธุรกิจในด้านการจัดหาและให้บริการด้านระบบสารสนเทศ
    และการให้บริการด้านซอฟต์แวร์เพื่อธุรกิจขนาดกลางและขนาดย่อม (SMEs)
    โดยบริษัทเข้าถือหุ้นในสัดส่วนเต็มร้อยละ 100 มูลค่าที่ตราไว้หุ้นละ 10 บาท
    ของทุนจดทะเบียน 64.13 ล้านบาท

2.  ภาพรวมการประกอบธุรกิจของบริษัท และบริษัทย่อย

    โครงสร้างของบริษัท เอ็ม เอฟ อี ซี จำกัด (มหาชน) และบริษัทย่อย ณ วันที่ 3 มิถุนายน
    2548 ภายหลังเข้า

    ลงทุนซื้อหุ้นสามัญบริษัท โมเดอร์นฟอร์ม อินทิเกรชั่น เซอร์วิสเซส จำกัด

    โครงสร้างของบริษัทและบริษัทย่อย

    60% 51% 51% 100%

    ทั้งนี้ผู้ถือหุ้นส่วนที่เหลือเป็นผู้ถือหุ้นรายย่อย ซึ่งไม่มีบุคคลที่เกี่ยวข้องกับบริษัทแต่ประการใด

บริษัท เอ็ม เอฟ อี ซี จำกัด (มหาชน) ประกอบธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศสำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจขนาดใหญ่ซึ่งเป็นผู้นำในอุตสาหกรรมที่มีความต้องการงานบริการด้านเทคโนโลยีสารสนเทศสูง
ขอบเขตของการบริการครอบคลุมตั้งแต่การให้คำปรึกษาเพื่อแก้ปัญหาหรือตอบสนองความต้องการของลูกค้า
การพัฒนาและวางระบบคอมพิวเตอร์และเครือข่ายสารสนเทศ ซึ่งประกอบด้วยอุปกรณ์ฮาร์ดแวร์
ซอฟต์แวร์ อุปกรณ์ต่อพ่วง และอุปกรณ์เครือข่ายต่าง ๆ การดำเนินงานติดตั้งและทดสอบระบบ
การฝึกอบรมวิธีการใช้งาน ตลอดจนการให้บริการด้านการบำรุงรักษา

ธุรกิจหลักของบริษัทสามารถแบ่งได้เป็น 3 ประเภทหลัก ได้แก่

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
    Services)

2.  ธุรกิจพัฒนาและวางระบบ (System Integration)

3.  ธุรกิจบริการด้านการบำรุงรักษา (Maintenance Service)

  ภายใต้การดำเนินงานของบริษัท เอ็ม เอฟ อี ซี จำกัด (มหาชน) มีบริษัทย่อย 4 บริษัท ดังนี้คือ

1.  บริษัท พรอมท์นาว จำกัด

บริษัท เอ็ม เอฟ อี ซี จำกัด (มหาชน) ได้เข้าถือหุ้นในบริษัท พรอมท์นาว จำกัด เมื่อวันที่ 26
สิงหาคม 2547 ในสัดส่วนร้อยละ 60 มูลค่าที่ตราไว้หุ้นละ 100 บาท ของทุนจดทะเบียน 7.5
ล้านบาท หรือคิดเป็นจำนวน 45,000 หุ้น มูลค่าเงินลงทุน 4,500,000 บาท
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้คำปรึกษา แนะนำ อบรมเกี่ยวกับซอฟต์แวร์และฮาร์ดแวร์
ออกแบบและวางแผนพัฒนาซอฟต์แวร์ สำหรับควบคุมหรือใช้งานร่วมกับอุปกรณ์อิเล็กทรอนิกส์
และสร้างสรรค์สื่อความบันเทิงบนอุปกรณ์อิเล็กทรอนิกส์
ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากขึ้น
โดยเฉพาะธุรกิจการให้บริการเกมส์ออนไลน์บนมือถือ (Mobile Content)
รวมทั้งยังเป็นการเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งยิ่งขึ้น
ซึ่งถือเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้คาดว่าการลงทุนในบริษัทดังกล่าวนี้จะสร้างผลตอบแทนทางการเงินให้บริษัทได้ตั้งแต่ผลการดำเนินงานปี
2548 เป็นต้นไป โดยปัจจุบันบริษัทดังกล่าวได้ร่วมเป็นพันธมิตรทางธุรกิจกับหลายบริษัท อาทิ บริษัท
แอดวานซ์ อินโฟเซอร์วิส จำกัด (มหาชน), บริษัท โทเทิ่ล แอ็คเซ็ส คอมมูนิเคชั่น
จำกัด(มหาชน), บริษัท ฮัทชิสัน ไวร์เลส มัลติมีเดีย จำกัด , บริษัท ทีเอ ออเร้นจ์ จำกัด
และบริษัทตัวแทนจำหน่ายสำหรับตลาดต่างประเทศ อย่างเช่น S-Concept Connection
Co.,Ltd. และ Samclick Co.,Ltd.

2.  บริษัท โฟร์บิซิเนท จำกัด

บริษัท เอ็ม เอฟ อี ซี จำกัด (มหาชน) ได้เข้าถือหุ้นในบริษัท โฟร์บิซิเนท จำกัด เมื่อวันที่ 15
ตุลาคม 2547 ในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 30 ล้านบาท
หรือคิดเป็นจำนวน 1,530,000 หุ้น มูลค่าเงินลงทุน 15,300,000 บาท
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
ซึ่งบริษัทดำเนินธุรกิจเป็นผู้ผลิตและพัฒนาซอฟต์แวร์สำหรับองค์กรขนาดกลางและเล็ก
โดยให้บริการรับออกแบบ ผลิต และจำหน่ายโปรแกรมธุรกิจที่ใช้งานบนอินเตอร์เน็ต
และขายคอมพิวเตอร์ทุกชนิด โดยมีผลิตภัณฑ์หลักที่สำคัญ เช่น
ระบบซอฟต์แวร์โซลูชั่นเพื่อสนับสนุนการบริหารงานลูกค้าสัมพันธ์ (CRM) ระบบการบริหารจัดการ
คำขอรับบริการและการแจ้งปัญหาต่าง ๆ ในองค์กร (SmartDesk)
และระบบจัดการสารสนเทศสำหรับห้องปฏิบัติการ (Labatory Information Management
System) เป็นต้น
ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากยิ่งขึ้น
โดยเฉพาะกลุ่มลูกค้าที่เป็นองค์กรขนาดกลางและเล็ก
อีกทั้งยังเป็นการช่วยเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งมากยิ่งขึ้น
ตลอดจนเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ซึ่งปัจจุบันบริษัทดังกล่าวมีกลุ่มลูกค้าหลักที่สำคัญ อาทิ บริษัท โทเทิ่ล แอ็คเซ็ส คอมมูนิเคชั่น
จำกัด(มหาชน) และอุตสาหกรรมพัฒนามูลนิธิเพื่อสถาบันอาหาร

3.  บริษัท แอดวานซ์ อินเทลลิเจนซ์ โมเดิร์นนิตี้ จำกัด

บริษัท เอ็ม เอฟ อี ซี จำกัด (มหาชน) ได้เข้าถือหุ้นในบริษัท แอดวานซ์ อินเทลลิเจนซ์
โมเดิร์นนิตี้ จำกัด เมื่อวันที่ 19 พฤษจิกายน 2547 ในสัดส่วนร้อยละ 51 มูลค่าที่ตราไว้หุ้นละ 10
บาท ของทุนจดทะเบียน 3 ล้านบาท หรือคิดเป็นจำนวน 153,000 หุ้น มูลค่าเงินลงทุน
1,530,000 บาท ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้บริการรับพัฒนา ผลิต และจำหน่ายโปรแกรมคอมพิวเตอร์
และอุปกรณ์มือถือโดยเฉพาะสื่อบันเทิง ซึ่งบริษัทดังกล่าวจัดตั้งขึ้นในวันที่ 9 กันยายน 2546
และได้เริ่มเปิดดำเนินธุรกิจโดยพัฒนาซอฟต์แวร์ประเภทเกมบนโทรศัพท์มือถือให้กับผู้ให้บริการทางด้าน
Digital Content และทางผู้ให้บริการโทรศัพท์เคลื่อนที่ (Operator)
หลายรายทั้งในและต่างประเทศ

จากศักยภาพและความสามารถของบริษัท
ทำให้หน่วยงานภาครัฐได้เล็งเห็นถึงความสำคัญและได้ให้การสนับสนุนอย่างเป็นทางการในหลายหน่วยงาน
อาทิ เขตอุตสาหกรรมซอฟต์แวร์ประเทศไทย (Software Park)
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) และกรมส่งเสริมอุตสาหกรรม
รวมทั้งผลิตภัณฑ์ของบริษัทยังได้รับรางวัลต่าง ๆ
เป็นจำนวนมากจากการแข่งขันพัฒนาซอฟต์แวร์ทั้งในและต่างประเทศ
ซึ่งการร่วมทุนกับบริษัทดังกล่าวในครั้งนี้จะทำให้บริษัทสามารถผลิตซอฟต์แวร์เกมส์บนโทรศัพท์มือถือ
(Mobile Game) ที่มีคุณภาพสูง โดยมีทีมงานที่ได้รับการยอมรับในระดับสากล
รวมทั้งยังเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง ทั้งนี้
เพื่อเป็นการเสริมสร้างศักยภาพการดำเนินธุรกิจการผลิตเกมส์ของบริษัท
ซึ่งจะส่งผลให้บริษัทเป็นผู้ผลิตเกมส์รายใหญ่ที่สุดของประเทศในอนาคต
รวมทั้งเป็นผู้นำด้านการพัฒนาซอฟต์แวร์เพื่อความบันเทิงบนอุปกรณ์พกพาทั้งในและต่างประเทศ

4. บริษัท โมเดอร์นฟอร์ม อินทิเกรชั่น เซอร์วิสเซส จำกัด

บริษัท เอ็ม เอฟ อี ซี จำกัด (มหาชน) ได้เข้าลงทุนกับบริษัท โมเดอร์นฟอร์ม อินทิเกรชั่น
เซอร์วิสเซส จำกัด เมื่อวันที่ 1 มิถุนายน 2548 โดยบริษัทเข้าถือหุ้นในสัดส่วนเต็มร้อยละ 100
มูลค่าที่ตราไว้หุ้นละ 10 บาท ของทุนจดทะเบียน 64.13 ล้านบาท เป็นจำนวน 6,412,993 หุ้น
มูลค่าเงินลงทุน 99.07 ล้านบาท (บริษัทออกหลักทรัพย์เพื่อแลกเปลี่ยนกับผู้ถือหุ้นเดิมจำนวน
17,000,000 หุ้น โดยใช้ราคาปิดซื้อขายของหลักทรัพย์ MFEC ณ วันที่ 1 มิถุนายน 2548
ราคาหุ้นละ 5.650 บาท กำหนดอัตราส่วนในการแลกหุ้นดังนี้ หุ้น MFEC 2.6508654 หุ้น ต่อหุ้น
MIS 1 หุ้น โดยภายหลังจากการเข้าลงทุนได้ขายหุ้นลงทุนให้กับคณะกรรมการใหม่ของบริษัทได้แก่
นายเจริญ อุษณาจิตต์, นายอดิเรก ปฏิทัศน์, นายทักษะ บุษยโภคะ, นายศิริวัฒน์ วงศ์จารุกร,
นายสุพจน์ ธัญญธาดา, นายพงศกร สายเพ็ชร และนายพรชัย จักรธำรงค์ ท่านละ 1 หุ้น
รวมจำนวน 7 หุ้น) ประกอบธุรกิจพัฒนาและวางระบบ รวมทั้งให้บริการด้านการบำรุงรักษา
บริษัทให้บริการในการจัดหาและให้บริการด้านสารสนเทศ
โดยได้รับอนุญาตให้เป็นตัวแทนจำหน่ายคอมพิวเตอร์ประเภทต่าง ๆ
อุปกรณ์ต่อพ่วงและอุปกรณ์เครือข่ายอื่น ๆ ทั้งด้านซอฟต์แวร์และฮาร์ดแวร์
ซึ่งนอกจากการจัดหาโซลูชั่นและบริการในด้านการจัดการระบบ (System Solution) แล้ว
บริษัทยังให้บริการด้านซอฟต์แวร์การวางแผนด้านทรัพยากรทางธุรกิจขององค์กรโดยรวม
(Enterprise Resource Planning : ERP) ตั้งแต่การพัฒนาซอฟต์แวร์ทางธุรกิจ
การให้คำปรึกษาเรื่องข้อปฏิบัติที่ดีที่สุด (Best Practices)
การสนับสนุนการใช้งานอย่างมีประสิทธิผล (Implementation)
และการสนับสนุนทางเทคนิคและบริการหลังการขาย
โดยมีพันธมิตรทางธุรกิจที่เป็นเจ้าของเทคโนโลยีระดับโลก อาทิ Hewlett Packard, IBM,
Oracle, Microsoft, 3COM, Veritas และ Check Point เป็นต้น
โดยมีกลุ่มลูกค้าเป้าหมายหลักคือกลุ่มวิสาหกิจขนาดกลางและขนาดย่อม (SMEs)
ทั้งหน่วยงานภาครัฐและเอกชน
ซึ่งการควบรวมกิจการในครั้งนี้จะช่วยเสริมสร้างศักยภาพการประกอบธุรกิจให้บริษัทมากขึ้น
รวมถึงขยายฐานเป้าหมายกลุ่มลูกค้าได้ครอบคลุมกลุ่มเป้าหมายมากยิ่งขึ้น
โดยเฉพาะในกลุ่มวิสาหกิจขนาดกลางและขนาดย่อม
รวมทั้งยังจะได้รับประโยชน์จากการใช้ทรัพยากรร่วมกัน อาทิ บุคลากรผู้บริหาร
ทีมงานวิจัยและพัฒนา และทีมงานด้านการตลาด
ซึ่งจะช่วยให้บริษัทสามารถสร้างผลตอบแทนทางการเงินได้มากขึ้นในอนาคต

3.  โครงสร้างรายได้

โครงสร้างรายได้ของบริษัทและบริษัทย่อย สำหรับงวดปี 2545-2548 สิ้นสุดวันที่ 31 ธันวาคม
2548 แยกตามประเภทของผลิตภัณฑ์และบริการ เป็นดังนี้

  ----------------------------------- ---------- -------- ---------- -------- -------- -------- -------- --------
  ผลิตภัณฑ์                              ปี 2548              ปี 2547              ปี2546             ปี2545    

                                      ล้านบาท     ร้อยละ    ล้านบาท     ร้อยละ    ล้านบาท   ร้อยละ    ล้านบาท   ร้อยละ

  ธุรกิจบริการให้คำปรึกษาและพัฒนางาน^(/1)   214.76     16.89    142.70     10.09    60.63    8.27     76.66    8.08

  ธุรกิจพัฒนาและวางระบบ                  847.90     66.70    1,092.30   77.24    511.74   69.84    740.87   78.04

  -         ฮาร์ดแวร์                   661.27     52.02    942.40     66.64    417.18   56.94    611.10   64.37

  -         ซอฟต์แวร์                   186.63     14.68    149.90     10.60    94.56    12.91    129.76   13.67

  ธุรกิจบริการด้านการบำรุงรักษา             208.60     16.41    179.20     12.67    160.35   21.88    131.76   13.88

  รายได้จากการขายและให้บริการ            1,271.26   100.00   1,414.20   100.00   732.72   100.00   949.29   100.00

  รายได้อื่น ^(/2)                       6.62                9.10                3.38              2.08      

  รายได้รวม                            1,277.88            1,423.30            736.10            951.37    
  ----------------------------------- ---------- -------- ---------- -------- -------- -------- -------- --------

หมายเหตุ :

- โครงสร้างรายได้นี้มิได้รวมรายได้ของบริษัทย่อย

- ^(/1) รายได้ของธุรกิจบริการให้คำปรึกษาและพัฒนางาน
เป็นรายได้เฉพาะส่วนค่าธรรมเนียมการให้บริการ
ไม่นับรวมมูลค่าการขายผลิตภัณฑ์ฮาร์ดแวร์และซอฟต์แวร์ที่เกี่ยวข้องกับงานในแต่ละโครงการ
โดยมูลค่าดังกล่าวได้ถูกรวมไว้ในรายได้ส่วนธุรกิจพัฒนาและวางระบบ

  ^(/2) รายได้อื่นประกอบด้วย ดอกเบี้ยรับ กำไรจากการขายสินทรัพย์
  กำไรจากอัตราแลกเปลี่ยน และรายได้เบ็ดเตล็ดอื่นๆ

4.  เป้าหมายในการดำเนินธุรกิจ

ในปี 2548 บริษัทมีเป้าหมายหลักในการดำเนินธุรกิจในด้านต่าง ๆ ดังต่อไปนี้

1.  การวางระบบโครงสร้างพื้นฐานทางด้านเทคโนโลยีสารสนเทศ (Infrastructure)
    ภายในองค์กร

ในช่วงปีที่ผ่านมาบริษัทยังคงให้ความสำคัญกับนโยบายการปรับปรุงประสิทธิภาพระบบงานภายในทั้งในส่วนของฮาร์ดแวร์และซอฟต์แวร์
เพื่อช่วยสนับสนุนการดำเนินงาน
และเพิ่มศักยภาพและความรวดเร็วในการให้บริการแก่ลูกค้าและพนักงานภายใน
เพื่อให้ระบบงานภายในขององค์กรมีประสิทธิภาพมากขึ้น
และรองรับการขยายงานและการเติบโตทางธุรกิจในอนาคต
ทั้งในด้านของการสื่อสารและประสานงานภายใน
การแลกเปลี่ยนข้อมูลการจัดทำระบบคลังข้อมูลและฐานความรู้ภายในองค์กร
การนำระบบอนุญาตอนุมัติภายในแบบออนไลน์ และระบบบริการหลังการขาย (Helpdesk)
มาประยุกต์ใช้ การจัดทำระบบซอฟต์แวร์เพื่อควบคุมการบริหารโครงการ (Project Management
Office) เพื่อให้การทำงานต่าง ๆ เป็นระบบ (System) และมีประสิทธิภาพมากขึ้น และระบบ
Web Portal เพื่อช่วยพัฒนาองค์ความรู้ (Knowledge) และกระบวนการสื่อสารต่าง ๆ
ภายในองค์กร ซึ่งจะช่วยให้บริษัทสามารถวางแผนและคาดการณ์สิ่งต่าง ๆ ได้อย่างแม่นยำมากขึ้น
อาทิ ในส่วนของยอดขาย ซึ่งจะส่งผลดีในด้านการวางแผนพัฒนาบุคลากร
และพัฒนาแหล่งทรัพยากรต่าง ๆ (Resources) เพื่อการพัฒนางานได้อย่างมีประสิทธิภาพมากขึ้น
ซึ่งจะช่วยเสริมสร้างความแข็งแกร่งทางธุรกิจและการเติบโตที่ยั่งยืนต่อไป
เพื่อคงความเป็นผู้นำในกลุ่มผู้ประกอบการธุรกิจให้บริการที่ปรึกษา
และพัฒนาระบบเครือข่ายคอมพิวเตอร์และพาณิชย์อิเล็กทรอนิกส์ของไทยอย่างครบวงจร
ซึ่งจะช่วยเสริมสร้างผลประกอบการบริษัทได้มากขึ้น

2.  ขยายฐานลูกค้าจากกลุ่มธุรกิจสื่อสารคมนาคมไปยังกลุ่มธุรกิจอื่นเพิ่มมากขึ้นอย่างต่อเนื่อง

บริษัทมีนโยบายในการขยายฐานเป้าหมายลูกค้าไปยังกลุ่มอุตสาหกรรมอื่นเพิ่มมากขึ้น
ซึ่งเป็นผู้นำในกลุ่มอุตสาหกรรมที่มีอัตราการเติบโตของความต้องการงานบริการด้านเทคโนโลยีสารสนเทศสูง
นอกเหนือจากกลุ่มธุรกิจสื่อสารโทรคมนาคมซึ่งเป็นลูกค้าหลักในปัจจุบัน อาทิ กลุ่มสถาบันการเงิน
อุตสาหกรรมการผลิต โดยเฉพาะหน่วยงานราชการและรัฐวิสาหกิจ และภาคการศึกษา
ซึ่งมีเม็ดเงินลงทุนโครงการต่าง ๆ
จำนวนมากและมีแนวโน้มที่จะใช้จ่ายเงินเพื่อการลงทุนทางด้านดังกล่าวในระยะยาวค่อนข้างสูงตามนโยบายรัฐบาล
โดยปีที่ผ่านมาบริษัทได้มีการขยายทีมงานเพื่อครอบคลุมลูกค้ากลุ่มดังกล่าวเพิ่มมากขึ้น
ซึ่งมีสัดส่วนที่เพิ่มสูงขึ้นอย่างต่อเนื่อง โดยปี 2548
กลุ่มภาครัฐและการศึกษามีสัดส่วนรายได้เพิ่มขึ้นเป็นร้อยละ 20.28 และปี 2549
คาดว่าจะมีสัดส่วนเพิ่มเป็นร้อยละ 50
โดยบริษัทจะนำผลงานและฐานความรู้ที่ได้จากการให้บริการลูกค้าในกลุ่มธุรกิจสื่อสารโทรคมนาคมไปใช้ในการอ้างอิงเพื่อสร้างความเชื่อถือสำหรับการขยายงานในกลุ่มอุตสาหกรรมอื่น
ๆ ต่อไป สำหรับตลาดในต่างประเทศบริษัทยังคงมีนโยบายขยายฐานลูกค้าต่างประเทศเพิ่มมากขึ้น
โดยเฉพาะธุรกิจด้านการพัฒนาซอฟต์แวร์ประเภทเกมส์บนโทรศัพท์มือถือ
โดยมีแผนการขยายตลาดไปยังหลายประเทศ ทั้งจีน อินเดีย ไต้หวัน สิงคโปร์
และประเทศในแถบเอเชียแปซิฟิค รวมถึงยุโรป ซึ่งมีแนวโน้มการเติบโตทางธุรกิจสูง
เพื่อเป็นการขยายช่องทางธุรกิจของบริษัท โดยปีที่ผ่านมาบริษัท พรอมท์นาว จำกัด
และบริษัทแอดวานซ์ อินเทลลิเจนซ์ โมเดิร์นนิตี้ จำกัด
ซึ่งเป็นบริษัทในเครือของบริษัทได้ร่วมมือกับบริษัทเอส คอนเซ็ปต์ ไวร์เลส (S-Concept
Wireless) ของประเทศสิงคโปร์ และบริษัทยูนิคอม บรูว์ (Unicom BREW)
ซึ่งเป็นบริษัทเครือข่ายโทรศัพท์มือถือรายใหญ่ของประเทศจีน
ในความร่วมมือเพื่อขยายตลาดดังกล่าวไปสู่ประเทศจีน
ซึ่งเป็นการจะช่วยเพิ่มศักยภาพทางธุรกิจให้บริษัทมากขึ้นในอนาคต

3.  ขยายขอบเขตการประกอบธุรกิจโดยมุ่งเน้นการร่วมทุนกับบริษัทที่ดำเนินธุรกิจด้านการพัฒนาซอฟต์แวร์

เพื่อเป็นการเสริมสร้างความเข้มแข็งในการประกอบธุรกิจ
และเป็นส่วนหนึ่งของการพัฒนาและเป็นเจ้าของทรัพย์สินทางปัญญา (Intellectual Property)
เนื่องจากเป็นธุรกิจที่มีอัตราผลกำไรขั้นต้นสูง (Profit Margin)
ซึ่งถือเป็นกลยุทธ์หลักของบริษัทในการลงทุนเพื่อที่จะพัฒนาและปรับปรุงผลิตภัณฑ์และการให้บริการต่าง
ๆ อย่างต่อเนื่องโดยมุ่งเน้นร่วมทุนกับพันธมิตรที่มีศักยภาพทางธุรกิจสูงและเป็นผู้นำในกลุ่มธุรกิจต่าง
ๆ เพื่อร่วมกันวิจัยและพัฒนาผลิตภัณฑ์ใหม่ ๆ
ในการเสริมสร้างรายได้และอัตราผลตอบแทนที่สูงให้บริษัทในระยะยาว
พร้อมทั้งยังเป็นการสร้างอำนาจการต่อรองและศักยภาพการแข่งขันให้บริษัทในอนาคต
โดยบริษัทจะเข้าไปลงทุนโดยการถือหุ้นในสัดส่วนไม่น้อยกว่าร้อยละ 25 ของหุ้นทั้งหมดของกิจการ
เพื่อให้สามารถมีอำนาจเต็มในการบริหารงาน
พร้อมทั้งสามารถกำหนดนโยบายและผลตอบแทนทางการเงินได้ในอนาคต
ทั้งนี้ก็เพื่อเป็นการรักษาผลประโยชน์สูงสุดให้แก่กลุ่มผู้ถือหุ้นต่าง ๆ ของบริษัท
โดยล่าสุดบริษัทได้เข้าลงทุนซื้อหุ้นสามัญกับบริษัท โมเดอร์นฟอร์ม อินทิเกรชั่น เซอร์วิสเซส จำกัด
หรือ “เอ็มไอเอส” ซึ่งเป็นบริษัทในเครือเดียวกันในกลุ่มโมเดอร์นฟอร์ม เมื่อช่วงต้นปี 2548
ที่ผ่านมา โดยเข้าถือหุ้นในสัดส่วนเต็มร้อยละ 100
ซึ่งบริษัทประกอบธุรกิจหลักในการจัดหาและให้บริการด้านระบบสารสนเทศ
และพัฒนาระบบซอฟต์แวร์ให้แก่ลูกค้าในกลุ่มวิสาหกิจขนาดกลางและขนาดย่อม (SMEs)
ทั้งหน่วยงานภาครัฐและเอกชน อาทิ
บริการด้านซอฟต์แวร์การวางแผนด้านทรัพยากรทางธุรกิจขององค์กรโดยรวม (Enterprise
Resource Planning : ERP)
ซึ่งปัจจุบันได้มีการนำซอฟต์แวร์ดังกล่าวมาใช้งานกันอย่างแพร่หลายมากขึ้นในแวดวงธุรกิจอุตสาหกรรม
เพื่อช่วยเพิ่มประสิทธิภาพการทำงานและพัฒนาศักยภาพในการแข่งขัน
ซึ่งการควบรวมกิจการกับบริษัทดังกล่าวในครั้งนี้จะช่วยให้บริษัทสามารถขยายช่องทางการตลาดและเสริมสร้างศักยภาพการทำกำไรได้มากขึ้น
รวมทั้งมู่งสู่ความเป็นผู้นำในกลุ่มผู้ให้บริการด้านโซลูชั่นแบบครบวงจรเพื่อธุรกิจ SMEs ในอนาคต

4.  ขยายขนาดธุรกิจบริการให้คำปรึกษา และพัฒนางานด้านเทคโนโลยีสารสนเทศ (IT
    Professional Services) มากขึ้นอย่างต่อเนื่อง

ในปีที่ผ่านมาบริษัทยังคงมีนโยบายให้ความสำคัญในการเพิ่มสัดส่วนงานบริการให้คำปรึกษาและพัฒนางานด้านเทคโนโลยีสารสนเทศ
(IT Professional Services) มากขึ้นอย่างต่อเนื่อง
เนื่องจากเป็นธุรกิจที่มีแนวโน้มจะสร้างรายได้ให้กับประเทศเป็นอย่างดีในอนาคต
เพื่อสร้างความแตกต่างจากคู่แข่งขันและหลีกเลี่ยงการแข่งขันทางด้านราคาเป็นสำคัญ
เพื่อสร้างอัตรากำไรขั้นต้น (Profit Margin) ที่สูงขึ้น และเพิ่มศักยภาพการแข่งขันด้านการตลาด
ทั้งในด้านโปรแกรมประยุกต์เพื่อการใช้ประโยชน์ในเชิงอิเล็กทรอนิกส์ผ่านเครือข่ายคอมพิวเตอร์และอินเตอร์เน็ต
(Web Application) ระบบช่วยบริหารจัดการระบบคอมพิวเตอร์และเครือข่ายสารสนเทศ
(Service Level Management) โดยเฉพาะในส่วนระบบการบริหารจัดการคลังข้อมูล (Data
Warehouse)
และโปรแกรมประยุกต์เพื่อการใช้ประโยชน์ในเชิงอิเล็กทรอนิกส์ผ่านเครือข่ายโทรศัพท์มือถือ
(Mobile Application) ที่มีแนวโน้มการเติบโตสูงขึ้นในอนาคต
รวมทั้งการวิจัยและพัฒนาผลิตภัณฑ์ใหม่ ๆ (Product Development)
เพื่อตอบสนองความต้องการลูกค้าได้มากขึ้น ตลอดจนการเชื่อมโยงบูรณาการข้อมูลระหว่างระบบ
(Enterprise Application Integration) ให้แก่ลูกค้า
เพื่อช่วยลดต้นทุนและเพิ่มประสิทธิภาพการทำงานในเชิงปฏิสัมพันธ์ (Interactive)
รวมถึงการให้บริการในเชิงบริหารจัดการ (Managed Service)
เพื่อเพิ่มประสิทธิภาพการให้บริการต่าง ๆ แก่ลูกค้า
โดยในปีที่ผ่านมาบริษัทได้มีการรับบุคลากรในส่วนดังกล่าวนี้เพิ่มมากขึ้น
โดยการคัดสรรบุคลากรที่มีคุณภาพและความเป็นมืออาชีพ
รวมถึงให้การฝึกอบรมและพัฒนางานในด้านต่าง ๆ
เพื่อรองรับการขยายงานและการเติบโตที่จะมีมากขึ้นในอนาคต
ตลอดจนพัฒนาคุณภาพผลิตภัณฑ์และระบบการให้บริการที่ดี
เพื่อรักษาอัตราการเติบโตและกำไรไว้ได้อย่างต่อเนื่อง โดยในปี 2548
บริษัทมีบุคลากรในส่วนดังกล่าวทั้งสิ้นจำนวน 207 คน หรือร้อยละ 50
ของจำนวนบุคลากรของบริษัทที่มีอยู่ทั้งหมดจำนวน 412 คน โดยบุคลากรในส่วนของธุรกิจนี้
เพิ่มขึ้นจากปี 2547 คิดเป็นร้อยละ 29.38
ของจำนวนพนักงานฝ่ายธุรกิจที่ปรึกษาและพัฒนาผลิตภัณฑ์จำนวน 160 คน

5.  ขยายขอบเขตการดำเนินธุรกิจโดยการพัฒนาและเป็นเจ้าของทรัพย์สินทางปัญญา
    (Intellectual Properties) เพิ่มมากขึ้น

ซึ่งถือเป็นกลยุทธ์หลักของบริษัทในการลงทุนเพื่อที่จะพัฒนา ปรับปรุงผลิตภัณฑ์
และบริการอย่างต่อเนื่อง
อันจะเป็นทรัพย์สินที่สร้างรายได้และให้ผลตอบแทนในอัตราที่สูงกับบริษัทในระยะยาว
พร้อมทั้งสร้างอำนาจการต่อรองและศักยภาพการแข่งขันให้กับบริษัทต่อไป
(รายละเอียดของการวิจัยและพัฒนา ดูจากส่วนที่ 2 หน้าที่ 32-34)

  โดยในปี 2548 นี้
  บริษัทได้รับการส่งเสริมการลงทุนในธุรกิจประเภทกิจการซอฟต์แวร์จากสำนักงาน

คณะกรรมการส่งเสริมการลงทุน
และได้รับอนุญาตให้เป็นผู้รับทำการวิจัยและพัฒนาเทคโนโลยีจากกรมสรรพากร
สำหรับงานฝ่ายธุรกิจที่ปรึกษาและพัฒนาผลิตภัณฑ์